# Del 2 Barn som pårørende- Kartlegging og oppfølging

## 2.0 Hensikt

Helsepersonell må ha kunnskap om hvordan:

* avklare om tjenestemottaker har barn eller søsken under 18 år
* vurdere barnas behov for informasjon, støtte og oppfølging

Samtykke, skriftlig eller muntlig, fra tjenestemottaker må innhentes der man skal samarbeide med barn, andre omsorgspersoner eller tjenester.

Ved usikkerhet om barns trygghet, liv eller helse; se rutine for bekymringsmelding til barneverntjenesten (lenke til kommunens egne prosedyrer om melding til barneverntjeneste).

## 2.1 Identifiser om tjenestemottaker har barn eller søsken under 18 år

Det skal avklares om tjenestemottaker har barn eller søsken under 18 år.

Når tjenestemottaker har barn eller søsken under 18 år skal følgende avklares for hvert barn:

* Barnets navn, fødselsdato og bosted, språk, eventuelt landbakgrunn, botid i Norge og behov for tolk
* Tjenestemottakerens relasjon til barnet; foreldreansvar, daglig omsorg, samværsrett eller søskenrolle

For mer informasjon om fremgangsmåte, se pårørendeveilederen .

## 2.2 Avklar barnas situasjon og behov

Når tjenestemottaker har barn eller søsken under 18 år skal det så snart som mulig snakkes med tjenestemottaker eller andre omsorgspersoner for å avklare følgende:

* Hvilken informasjon har barnet fått om innleggelsen, behandlingen og/eller sykdommen?
* Hvordan ivaretar tjenestemottaker eller andre omsorgspersoner barnets behov for informasjon, støtte og trygghet?
* Hvordan er barnets hverdagsliv ivaretatt med hensyn til struktur, rutiner og aktiviteter?
* Har barnet oppgaver i hjemmet eller overfor den som er syk, som burde vært utført av voksne?

Når barnets situasjon tilsier det, skal barnets behov for informasjon og oppfølging avklares og vurderes. Dette gjøres i samtale med tjenestemottaker/bruker, foreldre eller andre omsorgspersoner. I tråd med alder og modenhet skal det etterspørres hva barnet selv sier det har behov for. Barnet kan tilbys å være med i samtalen, eller tilbys en egen samtale med helsepersonell etter samtykke fra tjenestemottakeren/brukeren.

Hvis det vurderes at barnet har tilstrekkelig informasjon og oppfølging, avsluttes avklaringen og vurdering dokumenteres i tjenestemottakerens/brukerens journal.

Ved lengre oppfølgingsforløp må barnets situasjon og behov vurderes jevnlig for å sikre om barnets behov er endret.

For mer informasjon om fremgangsmåte, se [pårørendeveilederen](https://www.helsedirektoratet.no/veiledere/parorendeveileder/informasjon-og-stotte-til-barn-som-parorende/avklar-situasjon-og-behov)

## 2.3 Veiledning og hjelp til familien

Når det er nødvendig for å ivareta barnets behov, skal det snakkes med tjenestemottaker/bruker, foreldre eller andre omsorgspersoner om veiledning og hjelp til å støtte barnet.

I samarbeid med tjenestemottaker/bruker, foreldre eller andre omsorgspersoner skal det vurderes og avtales hvilke tiltak som skal gjennomføres for å støtte barnet og familien.

Aktuelle tiltak er:

* snakk med foreldre om hvordan de kan støtte barnet

For mer informasjon om fremgangsmåte, se [pårørendeveilederen](https://www.helsedirektoratet.no/veiledere/parorendeveileder/informasjon-og-stotte-til-barn-som-parorende/veiledning-og-hjelp-til-familien#veiled-foreldre-om-stotte-til-barn-som-parorende)

* snakk med foreldre om hvordan de kan snakke med barnet om helseutfordringer og behandling

For mer informasjon om fremgangsmåte, se [pårørendeveilederen](https://www.helsedirektoratet.no/veiledere/parorendeveileder/informasjon-og-stotte-til-barn-som-parorende/veiledning-og-hjelp-til-familien#veiled-foreldre-om-stotte-til-barn-som-parorende).

* snakk med foreldre om barnets hverdag i barnehage, skole, fritidsaktiviteter og sosialt nettverk. For mer informasjon om fremgangsmåte, se [pårørendeveilederen](https://www.helsedirektoratet.no/veiledere/parorendeveileder/informasjon-og-stotte-til-barn-som-parorende/veiledning-og-hjelp-til-familien#snakk-med-familien-om-hverdagen-i-barnehagen-og-pa-skolen-for-barn-som-parorende)
* gi barn som pårørende mulighet til å besøke foreldre/søsken på institusjonen

For mer informasjon om fremgangsmåte, se [pårørendeveilederen](https://www.helsedirektoratet.no/veiledere/parorendeveileder/informasjon-og-stotte-til-barn-som-parorende/veiledning-og-hjelp-til-familien#gi-barn-som-parorende-mulighet-til-a-besoke-foreldre-pa-institusjonen)

* snakk med foreldre om å ivareta barn som er pårørende til søsken

For mer informasjon om fremgangsmåte, se [pårørendeveilederen](file:///C%3A%5CUsers%5Cmaryes.SIKT%5CAppData%5CLocal%5CTemp%5CMicrosoftEdgeDownloads%5Ce2c85195-fdff-46d1-82ff-59560ea2c89a%5CP%C3%83%C2%A5r%C3%83%C2%B8rendeveileder.pdf)

* tilby samtaler med barnet ved behov, etter samtykke fra foreldre

For mer informasjon om fremgangsmåte, se [pårørendeveilederen](https://www.helsedirektoratet.no/veiledere/parorendeveileder/informasjon-og-stotte-til-barn-som-parorende/enkle-stottetiltak-for-barn-som-parorende#tilby-samtaler-med-barn-som-parorende-ved-behov)

* bidra til å sikre barn som pårørende nødvendig oppfølging i samarbeid med andre tjenester

For mer informasjon om fremgangsmåte, se [pårørendeveilederen](https://www.helsedirektoratet.no/veiledere/parorendeveileder/informasjon-og-stotte-til-barn-som-parorende/oppfolging-i-samarbeid-med-andre-tjenester#sorg-for-a-sikre-barn-som-parorende-nodvendig-oppfolging-i-samarbeid-med-andre-tjenester)

* gi familiene informasjon om aktuelle støttetiltak (link til kommunenes nettside med lokale tilbud)

## 2.4 Ivaretakelse av barn som etterlatte etter foreldre eller søsken

Når foreldre eller søsken dør, eller forventes å skulle dø, skal det snakkes med tjenestemottaker/bruker, foreldre eller andre omsorgspersoner for å avklare barnets behov for informasjon og oppfølging.

Det bør:

* gis generelle råd om barn og sorg, se [pårørendeveilederen](https://www.helsedirektoratet.no/veiledere/parorendeveileder/informasjon-og-stotte-til-barn-som-parorende/ivaretakelse-av-barn-som-etterlatte#ivareta-barn-som-etterlatte-etter-foreldre-eller-sosken)
* tilbys hjelp til hvordan foreldre eller andre omsorgspersoner kan snakke med barn, se [pårørendeveilederen](https://www.helsedirektoratet.no/veiledere/parorendeveileder/stotte-familie-og-andre-parorende/stotte-til-parorende-ved-livets-slutt#snakk-med-foreldre-om-behov-hos-barn-som-parorende-ved-livets-slutt)
* gis informasjon om aktuelle støttetiltak (link til kommunenes nettside med lokale tilbud)
* gis bistand til å kontakte tjenester i hjemkommune, som barnehage, skole, helsestasjon eller skolehelsetjeneste.

Referanser

[FNs Barnekonvensjon (regjeringen.no)](https://www.regjeringen.no/globalassets/upload/kilde/bfd/bro/2004/0004/ddd/pdfv/178931-fns_barnekonvensjon.pdf)

[Pårørendeveileder - Helsedirektoratet](https://www.helsedirektoratet.no/veiledere/parorendeveileder)

[Tidlig oppdagelse av utsatte barn og unge - Helsedirektoratet](https://www.helsedirektoratet.no/retningslinjer/tidlig-oppdagelse-av-utsatte-barn-og-unge)

[Samarbeid om tjenester til barn, unge og deres familier - Helsedirektoratet](https://www.helsedirektoratet.no/veiledere/samarbeid-om-tjenester-til-barn-unge-og-deres-familier)

## Vedlegg

[E-læringskurs om barn som pårørende – For helse- og omsorgspersonell i kommunen (helsekompetanse.no)](https://barnsomparorende.helsekompetanse.no/)

[SNAKKETØYET (snakketoyet.no)](http://snakketoyet.no/)

[Guide støtte foreldre til å snakke med barna sine om egen alvorlig sykdom (vfb.no)](https://butikk.vfb.no/en-guide-om-hvordan-foreldre-og-omsorgspersoner-med-livsforkortende-sykdom-kan-snakke-med-barna-sine)

[Barn og unge i sorg E-læring](https://kursbygger.ihelse.net/?startcourseid=1260&tracking=)